open-index/open-wikipedia-markdown huggingface dataset:
Florent de Berlaymont

De **Florent** oder **Floris** **de Berlaymont**, gebuer ëm 1550, a gestuerwen den 3. Abrëll 1626, war an der Zäit vum Achtzegjärege Krich Grof vu Lalaing a Berlaymont a Gouverneur vun Namouer Artois, Geldern-Zutphen a Lëtzebuerg. Hie war Ritter vum Gëllene Vlies.

De Florent war de Jong vum Grof Charles de Berlaymont an der Adrienne de Ligne Barbançon, an de Brudder vum Gilles a vum Claude de Berlaymont.

Am Ufank war de Florent *Chanoine-tréfoncier* vun der Kathedral vu Léck, mä wéi et sech erausgestallt huet datt seng Bridder keng Nokomme kréichen, huet en de Frack ausgedoen an eng Carrière bei der Arméi ugefaangen, wou en awer kee grousse Succès hat. 1576 huet hien eng kuerz Zäit zu den Hollänner gehalen, ma huet sech séier nees um Kinnek Felipe II. seng Säit geschloen. 1579 gouf hien zum Gouverneur vun Namouer a vum Artois ernannt, als Nofoger vu sengem Brudder Gilles, deen den 18. Juni bei der Belagerung vu Maastricht ëm d'Liewe komm war.

Den Titel *Grof vu Berlaymont* huet de Florent 1578 vu sengem Papp geierft. An engem éischte Bestietnes war hie mat der Helène vu Melun, der Wittfra vum Grof vu Montigny bestuet. Bei sengem zweete Bestietnes mat der Marguerite de Lalaing, der eenzeger Duechter vum Philippe de Lalaing an der Marguerite de Ligne, huet hie 1582 och den Titel *Grof vu Lalaing* geierft. De Florent an d'Margréit vu Lalaing kruten eng Duechter, d'Marguerite de Berlaymont, déi spéiderhin de Louis d'Egmont, Prënz vu Gavere (†1654) bestuede sollt. Seng Fra soll sech éischter fir aner Männer wéi fir hien intresséiert hunn.

Wéi 1587 och säin anere Brudder, Claude, gestuerwen ass, gouf de Florent och Gouverneur vu Geldern-Zutphen. 1604 dann ass de Florent dem verstuerwene Péiter Ernest I. vu Mansfeld als Gouverneur vu Lëtzebuerg nogefollegt.

1625, géint der Enn vu sengem Liewen, huet hie seng Zoustëmmung ginn, datt seng Fra eng reliéis Stëftung opriichte géif, fir Meedercher z'erzéien. Dëst Klouschter vun den *Dames de Berlaymont* stoung ufanks direkt bei der Bréisseler Kathedral, ma ass an de Joerhonnerten dono e puermol geplënnert. Vun 1864 bis 1962 stoung et do, wou, wéi et opgerappt gouf, an d'Plaz d'Berlaymont-Gebai koum, de Sëtz vun der Europäescher Kommissioun.

Zu Lëtzebuerg krut de Fort Berlaymont (deen do stoung, wou haut d'Fondation Pescatore ass), säin Numm.
Minuit… Quai de Bercy

** Minuit... Quai de Bercy** ass e franséische Kriminalfilm vum Christian Stengel aus dem Joer 1953 nom Roman *Le concierge n'est plus dans l'escalier* vum Pierre Lamblin. 
## Ëm wat geet et am Film?
D'Mado ass Portier an engem Immeubel zu Paräis. Enges Mueres läit si ermuert an hirer Wunneng. Den Inspekter Brénot verdächtegt e puer Awunner aus dem Immeubel...

## Um Spaweck
Grenoble École de Management

**Grenoble École de Management** (GEM) ass eng European Business School mat Campussen zu Grenobel a Paräis. 2015 gouf d'GEM am Ranking vun der Financial Times ënner déi 20 bescht European Business Schools gewielt.

Den MBA vun der GEM beleet am internationale Ranking vun der Zeitung déi 94. D'GEM huet och e PhD-Programm an eng Rei vu Master-Programmer a spezifesche Managementsgebidder wéi Marketing, Finanzen oder Direction d'Entreprise. D'Programmer vun der GEM sinn op internationalem Niveau dräifach akkreditéiert; vun der AMBA, der EQUIS an der AACSB. 

Méi wéi 40.500 Anciene vun der Schoul sinn an der Politik an an der Business-Welt aktiv.

## Um Spaweck
* Offiziell Internetsäit
Jean-Frédéric d'Autel

De **Jean-Frédéric d'Autel**, Barong vu Vogelsang an Elter, spéider Grof vun Elter, gebuer de 7. September 1645 zu Lëtzebuerg, a gestuerwen den 1. August 1716, war e Lëtzebuerger Offizéier am Déngscht vun der Spuenescher Kroun.

Nodeem den d'Autel eng Zäit militäresche Beroder vum Provënzialrot vu Lëtzebuerg war, ass hie bei d'Arméi gaangen, wou e seng Carrière als Colonel vun engem héichdäitsche Regiment am Déngscht vu Spuenien ugefaangen huet. Kuerz drop gouf e Generolleitnant vum Pfalzgrof sengen Truppen, duerno Artilleriesgenerol vum Keeser Leopold I. an duerno Feldmarschall.

Hie war bal bei all de Krichereien aus der zweeter Hallschent vum 17. Joerhonnert mat derbäi, ë.&nbsp;a. bei der Schluecht vu Seneffe, a bei deene vu Fleurus, Steenkerke an Neerwinden.

Fir seng grouss Verdéngschter krut e 1685 vum spuenesche Kinnek Karel II. de Grofentitel woumat anengems d'Baronnie vun Elter eng Grofschaft gouf. Nom Fridde vu Ryswick gouf hie Gouverneur a Generolkapitän vun de Stied a vum Herzogtum Lëtzebuerg a vun der Grofschaft Chiny. Hien hat och d'Geriichtsbarkeet iwwer d'Noblesse vun deenen Territoiren an de Philppe V. vu Spuenien huet en zum Ritter vum Gëllene Vlies geschloen. Well de Keeser Joseph I. an engem Ierfschaftssträit mat de Spuenier war, huet deen déi Auszeechnung net unerkannt.

Zu Miersch gouf eng Strooss no him genannt
## Quellen
* Biographie nationale de Belgique
* Nobiliaire des Pays-Bas, et du comté de Bourgogne.
Rue Bender

D**'Rue Bender** ass eng Strooss am Garer Quartier vun der Stad Lëtzebuerg. Se leeft vun der Wallisplaz a Richtung Nordoste bis bei d'Rue du Laboratoire.

## Geschicht
Am Ufank vum 20. Joerhonnert ass d'Strooss just bis bei d'Rue du Fort Neipperg gaangen; eng Bréck (*Pont de la Concorde*) déi d'Verbindung iwwer d'Eisebunn ewech bis op d'Bouneweger Säit gemaach huet, gouf eréischt méi spéit gebaut.

Am Kader vum Bau vun der Rocade de Bonnevoie sinn uganks vun den 1990er Jore Gebaier iwwer den Eisebunnsschinne gebaut ginn an d'Bréck gouf 1993 erëm ofgerappt.

Den Numm vun der Strooss geet zeréck op de Blasius Columban von Bender (1713-1798), dee vu 1785 bis 1795 Kommandant vun der Festung Lëtzebuerg war.

## Gebaier

## Biller

Fichier:Luxembourg, rue Bender (2).JPG|Vue a Richtung vun der Wallisplaz
Fichier:Luxembourg, rue Bender (1).JPG|hei huet bis 1993 de "Pont de la Concorde" iwwer d'Eisebunn gefouert
Fichier:Bender Sumo.jpg|Inauguration du projet « LE MUR Luxembourg » dans le quartier de la Gare Ville de Luxembourg (vdl.lu)


## Um Spaweck
FC Dynamo Kiew

**FC Dynamo Kiew** (Ukrainesch Futbolnyj Klub Dynamo Kyjiv) - ass en ukrainesche Foussballclub vu Kiew.

## Victoiren
***Ukraїns'ka Premjer-Liga (17):**
** 1992/1993, 1993/94, 1994/95, 1995/96, 1996/97, 1997/98, 1998/99, 1999/2000, 2000/2001, 2002/2003, 2003/2004, 2006/2007, 2008/2009, 2014/2015, 2015/2016, 2020/21, 2024/25
***Kubok Ukraїny (12):**
**1993/1994, 1995/1996, 1997/1998, 1998/1999, 1999/2000, 2002/2003, 2004/2005, 2005/2006, 2006/2007, 2013/2014, 2014/2015, 2019/2020
***Superkubok Ukraїny (5):**
**2004, 2006, 2007, 2009, 2011
***UEFA Cup Winners' Cup (2):**
** 1975, 1986
***UEFA Super Cup (1):**
**1975
***UEFA Europa League:**
** 1/2 (2009)
***Trofeo Ciudad de Valladolid (2):**
**1973, 1974
***Trofeo Santiago Bernabéu (1):**
**1986
***Trofeo Teresa Herrera (2):**
**1981, 1982

## Um Spaweck
*Offiziell Websäit vu Dynamo
Georges Adolphe d'Olizy

De Colonel (*Oberst*) **Georges Adolphe d'Olizy**, a gestuerwen 1739 an der Stad Lëtzebuerg, war ënner éisträichescher Herrschaft Gouverneur vu Lëtzebuerg; fir d'éischt als Ramplassang vum Wilhelm Reinhard vun Neipperg tëscht Januar an Abrëll 1737 an duerno – vu Januar 1738 bis Mee 1739 – als deem säi Successeur.

De Fort Olizy vun der Festung Lëtzebuerg ass no him genannt, gradewéi spéiderhin, nom Fort, eng Strooss am Pafendall (*[[Rue du Fort Olisy]]*).
Faustrecht der Freiheit

**Faustrecht der Freiheit** ass en däitsche Film vum Rainer Werner Fassbinder aus dem Joer 1975.

## Ëm wat geet et am Film?
De Franz Biberkopf, e jonken Homosexuelle gewënnt am Lotto 500.000 Mark. Duerch de Gewënn kritt hie séier vill nei Frënn déi et awer op säi Geld ofgesinn hunn…
## Um Spaweck
* De Film op der filmzentrale
* De Film op filmportal
* Kritik vum R. Ebert
Ercole e la regina di Lidia

**Ercole e la regina di Lidia** ass en italieenesch-spuenesche Film vum Pietro Francisci aus dem Joer 1959.
## Ëm wat geet et am Film?
Um Wee fir op Thebe verléiert den Herkules säi Verhalt. De jonken Odysseus versicht mat alle Mëttelen datt hie säi Gediechtnes erëmkritt…
## Um Spaweck
Rue du Fort-Neipperg

D**'Rue du Fort Neipperg** ass eng Strooss am Garer Quartier vun der Stad Lëtzebuerg. Se leeft vun der Aler Avenue fir d'éischt a Richtung Osten an dann - quasi parallel mat der Eisebunn - a Richtung Norde bis op d'Kräizung mam Boulevard d'Avranches an der Avenue Charles de Gaulle.

## Geschicht
Am Ufank vum 20. Joerhonnert huet den Deel vun der Aler Avenue bis bei d'Rue Bender „Rue de la Poste“ geheescht.

Den haitegen Numm vun der Strooss geet zeréck op de Fort Neipperg, deen do stoung, engem Reduit um ëstleche Wupp vun der Diddenuewener Front vun der Festung Lëtzebuerg. Dëst ass sengersäits nom Wilhelm Reinhard, Grof vun Neipperg (1684-1774) genannt ginn, dee vu 1730 u Kommandant vun der Festung Lëtzebuerg war.

## Kuckt och

* Rue de la Poste (Uewerstad)

## Gebaier

## Biller

Luxembourg, rue du Fort Neipperg (1).JPG|um nërdleche Wupp vun der Neipperg-Strooss


## Um Spaweck
Ernest-Dominique d'Arenberg

Den **Ernest-Dominique d'Arenberg**, gebuer de 26. Dezember 1643, a gestuerwen den 3. Juni 1686 zu Pamplona, war den 9. Här vu Chimay. E war am spueneschen Déngscht a war ënner anerem Gouverneur vu Lëtzebuerg a Vizekinnek vun Navarra.
Ercole al centro della terra

** Ercole al centro della terra** ass en italieenesche Film vum Mario Bava a Franco Prosperi aus dem Joer 1961. 
## Ëm wat geet et am Film?
Den Herkules an den Theseus mussen an d'Ënnerwelt goe fir e Mëttel ze fannen, dat d'Delanira vun engem béisen Zauber befreie kann…

## Um Spaweck
Rue du Fort-Wallis

D**'Rue du Fort Wallis** ass eng Strooss am Garer Quartier vun der Stad Lëtzebuerg. Se leeft vum Boulevard d'Avranches aus no Süde bis bei d'Rue Bender (am Osten) an d'Bouneweger Strooss (am Westen).

An der Verlängerung vun der Wallis-Strooss ass eng dräieckeg Plaz, d**'Place Wallis**.

## Geschicht
Wéi no 1867 d'Festung geschleeft gouf, ass d'Strooss op engem ale Festungswierk um Gebitt vum Verluerekascht ugeluecht ginn.

Den Numm vun der Strooss geet zeréck op de Fort Wallis deen am Ufank just als Reduit an duerno (1830) a senger endgülteger Form gebaut gouf, ier en dunn 1867 bei der Schleefung ofgerappt gouf. De Fort gouf sengersäits nom Franz-Paul von Wallis (1677-1737) genannt, dee vu 1727 bis 1734 ënner éisträichescher Herrschaft, Gouverneur vu Lëtzebuerg war.

D'Strooss, déi am Ufank (vun 1889 un) *Rue Wallis* geheescht huet, krut 1945 hiren haitegen Numm (*Rue du Fort Wallis*); d'Plaz heescht awer weiderhi just *Place Wallis* (ouni „Fort“ am Odonym).

## Gebaier
*Mathis Prost Gebai

## Biller

Fichier:Luxembourg, place Wallis (1).JPG|Op der Wallis-Plaz
Fichier:Luxembourg, rue du Fort Wallis (2).JPG|Vue an d'Wallis-Strooss
Fichier:Luxembourg, Mathis Prost (5).JPG|D'Mathis Prost Gebai am Ëmbau an der Wallis-Strooss
Fichier:Fort Wallis.jpg|Agang Fort Wallis


## Kuckt och

* Granit-Stäiler op der Wallisplaz

## Um Spaweck
Star Wars: Episode V - The Empire Strikes Back

**The Empire Strikes Back** spéider och *Star Wars: Episode V - The Empire Strikes Back* ass en US-amerikanesche Film vum Irvin Kershner aus dem Joer 1980.
 
## Ëm wat geet et am Film?
D'Prinzessin Leia (Carrie Fisher) an de Luke Skywalker (Mark Hamill) versiche mat Hëllef vum Han Solo (Harrison Ford) dem Darth Vader seng Muecht ze briechen.

## Um Spaweck
* De Film op der IMDb
*   Kritik vum Roger Ebert
Route Adélie de Vitré 2016

Déi **21. Editioun vun der [[Route Adélie de Vitré]]** gouf den 1. Abrëll 2016 gefuer. Se stoung um Kalenner vum UCI Europe Tour 2016 an der Kategorie 1.1. Et war déi véiert Kompetitioun vun der Coupe de France 2016.

D'Course gouf vum Fransous Bryan Coquard gewonnen, dee sech am Sprint virun 20 Konkurenten duerchsetze konnt.

Mat dobäi war och d'Lëtzebuerger Team Differdange - Losch mat de lëtzebuerger Coureuren Tom Thill a Larry Valvasori, déi allebéid opginn hunn. Den Italieener Devid Tintori vun der lëtzebuergescher Ekipp ass als 20. iwwer d'Ligne d'arrivée gefuer.
## Generalklassement
HD 37124

Den **HD 37124** ass e Stär mat der Spektralklass G4 a steet am Stärebild Taurus. Hien huet op d'mannst dräi Planéiten, den HD 37124 b, den HD 37124 c an den HD 37124 d, déi hie kreesen. Seng Mass läit bei ongeféier 0,9&nbsp;Sonnemassen. Seng Begleeder goufen an de Joren 1999, 2002 an 2005 beim Moosse vu senger Radialvitess entdeckt.

## Kuckt och

* HD 74156

## Um Spaweck
*  De Stär bei exoplanet.eu
Route Adélie de Vitré 2015

Déi **20. Editioun vun der [[Route Adélie de Vitré]]** gouf den 3. Abrëll 2015 gefuer a stoung um Kalenner vum UCI Europe Tour 2015 an der Kategorie 1.1. Et war dat Joer och déi véiert Kompetitioun an der Coupe de France am Vëlossport op der Strooss.

De Fransous Romain Feillu konnt sech an engem Massesprint viru sengem Kompatriot Nacer Bouhanni an dem Belsch Timothy Dupont duerchsetzen.

De Präis fir de gréisste Kampfgeescht ass un de Fransous Christophe Riblon gaangen.
## Generalklassement
Ulisse contro Ercole

** Ulisse contro Ercole** ass en italieenesche Film vum Mario Caiano aus dem Joer 1962. 
## Ëm wat geet et am Film?
Den Odysseus huet d'Gëtter beleedegt. Den Herkules soll den Odysseus opdreiwen a bei d'Gëtter bréngen…

## Um Spaweck
La furia di Ercole

** La furia di Ercole** ass en italieenesch-franséische Film vum Gianfranco Parolini aus dem Joer 1962. 
## Ëm wat geet et am Film?
Den Herkules ass erëm eng Kéier de Retter an der Nout.

## Um Spaweck
Star Wars: Episode VI - Return of the Jedi

**Return of the Jedi** spéider och *Star Wars: Episode VI - Return of the Jedi* ass en US-amerikanesche Film vum Richard Marquand vun 1983 aus der Star Wars-Trilogie. 
## Ëm wat geet et am Film?
De Luke Skywalker befreit den Han Solo an d'Prinzessin Leia aus den Hänn vum Jabba. Duerno geet de Luke nach weider an d'Léier bei de Yoda fir Jedi-Ritter ze ginn. De Luke gëtt och vum Yoda gewuer dat den Darth Vader säi Papp ass...

## Um Spaweck
*  De Film op der IMDb
*    Kritik vum Roger Ebert
Rue du Fort-Bourbon

D**'Rue du Fort Bourbon** ass eng Strooss am Garer Quartier vun der Stad Lëtzebuerg. Se leeft vun der Aler Avenue a Richtung Weste bis bei d'Paräisser Plaz.

## Geschicht
Den Numm vun der Strooss geet zeréck op de Fort Bourbon, e Verdeedegungswierk vun der Diddenuewener Front an der Festung Lëtzebuerg. Den Numm vum Fort - dee 1685 gebaut an an de Joren 1870 - 1880 geschleeft gouf - geet sengersäits op dat franséischt Haus Bourbon zeréck.

Ënner der däitscher Besatzung (1940 - 1944) huet d'Strooss „Wigerichstraße” geheescht.

## Gebaier

## Biller

Luxembourg, rue du Fort Bourbon (1).JPG|D'Bourbon-Strooss, a Richtung vun der Paräisser Plaz
Fichier:South-western Front of Luxembourg Fortress, extract of Leffort.PNG|De Bastion détaché Bourbon ("B. d. B.") 1794, um Plang vum Alfred Lefort.


## Um Spaweck
Rue du Fort-Elisabeth

D**'Rue du Fort Elisabeth ** ass eng Strooss am Garer Quartier vun der Stad Lëtzebuerg. Se leeft vun der Place Jean-Heinisch a Richtung Süden, laanscht d'Haiser vun der Paräisser Plaz bis bei d'Rue Jean Origer.

## Geschicht
Den Numm vun der Strooss geet zeréck op de Fort Elisabeth deen ongeféier do stoung wou déi haiteg Strooss ass. De Fort war e baussenzegt Festungswierk vun der Diddenuewener Front a gouf 1731 gebaut, 1836 moderniséiert an tëscht 1871 an 1872 geschleeft. A Richtung Nordwesten hin - do wou haut d'Spuerkeessgebai steet - gouf de Fort vun der Lunette „Klein Elisabeth“ flankéiert.

Den Numm vum Fort geet zeréck op d'Äerzherzogin Maria Elisabeth vun Éisträich (1680-1741), der eelster Schwëster vum Karel VI.. Si war vum 1. September 1725 bis zu hirem Doud, den 29. August 1741, *Generalstatthalterin* vun den Éisträicheschen Nidderlanden zu deenen deemools och Lëtzebuerg gehéiert huet.

## Gebaier
*Häerz-Jesu Kierch

## Biller

Luxembourg, rue du Fort Elisabeth (1).JPG|D'Fort-Elisabeth-Strooss, a Richtung vun der Paräisser Plaz
L-Luxembourg29.JPG|D'Häerz-Jesu Kierch


## Um Spaweck
EDHEC Business School

D**'EDHEC Business School** ass eng European Business School mat Campussen zu Paräis, London, Lille, Nice a Singapur.

2015 koum d'EDHEC am Ranking vun der Financial Times ënner déi 25 bescht European Business Schools. Den MBA vun der EDHEC beleet am internationale Ranking vun der Zeitung déi 84. Plaz. D'EDHEC huet och e PhD-Programm an eng Rei vu Master-Programmer a spezifesche Managementsgebidder wéi Marketing, Finanzen oder Direction d'Entreprise. D'Programmer vun der EDHEC sinn op internationalem Niveau dräifach akkreditéiert, vun der AMBA, der EQUIS an der AACSB. Méi wéi 30.000 Anciene vun der Schoul sinn an der Politik an an der Geschäftswelt aktiv, dorënner den Delphine Arnault (Deputy CEO Louis Vuitton) an de Jean-Jacques Goldman.

## Um Spaweck
* Offiziell Internetsäit
Kepler-20

De **Kepler-20** ass e Stär deen op enger Distanz vun 950 Liichtjoer vun eiser Äerd ewech am Stärebild Lyra läit. De Stär huet e Planéitesystem, dat aus fënnef bekannten Exoplanéite besteet. Well seng visuell Magnitude ze schwaach ass, kann de Stär net mat bloussem A gesi ginn. D'Observatioun erfuedert en Teleskop mat enger Apertur vun op d'mannst 15&nbsp;cm (6 Zoll) oder méi. De Kepler-20 ass eppes méi kleng wéi eis Sonn an huet 94 % vum Sonneradius an ongeféier 91 % vun der Sonnemass. Déi effektiv Temperatur vun der Photosphär vum Stär ass 5.466 Kelvin an ass eppes méi kill wéi d'Sonn, wat hir dat charakteristescht gielt Gléie vun engem gielen Zwergstär mat der Spektralklass G8 gëtt. D'Heefegkeet vun aneren Elementer wéi Waasserstoff oder Helium, vun Astronomen als Metallizitéit bezeechent, ass ongeféier d'selwecht grouss wéi bei der Sonn. Héchstwahrscheinlech ass de Stär Kepler-20 méi al wéi eis Sonn.

## Planéitesystem
Den 20. Dezember 2011 huet d'Wëssenschaftlerteam vum Kepler-Weltraumteleskop d'Entdeckung vun engem System mat fënnef Planéite bekannt ginn. De System besteet aus dräi Gasplanéiten an de béiden äerdgrousse Planéiten Kepler-20e (den éischte bekannte Exoplanéit ëm en Haaptreiestär an de Kepler-20f, dee méi kleng wéi d'Äerd ass.

Obwuel d'Planéiten d'Gréisst vun der Aerd hunn, si si op kee Fall als äerdänlech ze bezeechnen, well si hire Stär op méi enger kuerzer Distanz wéi d'Äerd ëmkreesen a sech wäit iwwer déi habitabel Zon befannen, woubäi d'Temperaturen op hirer Uewerfläch op 760&nbsp;°C geschat gëtt, respektiv 427&nbsp;°C erreechen. Déi dräi aner Planéite Kepler-20b, Kepler-20c, a Kepler-20d sinn op ongeféier vun der Gréisst wéi de Neptun a kreesen och op enke Ëmlafbunnen ëm den Zentralstär.

D'Masse vum Kepler-20e a vum Kepler-20f si geschat. Hir Massebestëmmung ass onsécher, well se ze kleng sinn fir se mat aktueller Technologie duerch d'Radialvitessmethod z'entdecken.

All d'Planéite stinn a Bunnresonanzen. Vu bannen no bausse sinn dat 3:2, 4:2, 2:1 an 4:1.

## Planéitesystem vum Kepler-20

## Kuckt och

* Lëscht vun Exoplanéiten
* Copernicus (55 Cancri)
* Kepler-11

## Um Spaweck
Rue du Fort-Rheinsheim

D**'Rue du Fort Rheinsheim** ass eng Strooss an der Uewerstad vun der Stad Lëtzebuerg. Se verbënnt d'Avenue Marie-Thérèse mam Boulevard Grande-Duchesse Charlotte.

## Geschicht
Nodeems den Odonym 1925 vun „Rue Reinsheim“ an „Rue des Acacias“ geännert gi war, krut d'Strooss den 29. Dezember 1945 erëm hiren ursprénglechen Numm. Dësen erënnert un de Fort Rheinsheim deen an der Festungszäit hei stoung.

Wéi d'Festung Lëtzebuerg geraumt an duerno geschleeft gouf, ass d'Stad séier méi grouss ginn an et goufen nei Stroossenzich ugeluecht. Déi geplangt Verlängerung vun der Avenue Marie-Thérèse a Richtung Hollerech ass duerch de Fort Peter an de Fort Rheinsheim gaangen. 1869 gouf en Deel vum Terrain – zur Säit vum Dall – vum Bistum kaf. Op der anerer Stroossesäit goufen d'Terrainen un Privatleit verkaf.

Op den Anlage vum Fort Peter gouf en Härenhaus gebaut, dat méi spéit als Bëschofspalais a Gebrauch war.
Op de Grondmauere vum Fort Rheinsheim gouf no de Pläng vum Architekt Jean-François Eydt de Bëschofskonvikt gebaut, deen als „Internat Maria Rheinsheim“ fir d'Studenten aus dem Secondaire den 1. Oktober 1872 seng Dieren opgemaach huet.
 
1958 gouf de Bëschofspalais ofgerappt an duerch en neit Gebai ersat, dat Gebai dat zënter 1961 de Siège vum Äerzbëschof ass.

1976 ass dunn och de Konvikt ofgerappt ginn an et gouf en Zenter fir kulturell Aktivitéite geschaaft. Den Terrain dernieft huet d'Stad Lëtzebuerg kaaft fir do en Altersheem (*Résidence Grande-Duchesse Joséphine Charlotte*) opzeriichten, dat zanter 1992 op ass.

## Gebaier
## Biller

Luxembourg City 7 rue du Fort Rheinsheim oblique.jpg


## Um Spaweck
Steve Harvey

De **Broderick Stephen** "**Steve**" **Harvey**, gebuer de 17. Januar 1957 zu Welch am West Virginia, ass en US-amerikanesche Stand-Up-Komiker, Schauspiller a Filmproduzent.

Hien gouf haaptsächlech duerch d'Moderatioun vun der Tëleesspillshow *Family Freud* bekannt, déi am däitschsproochege Raum ënnert dem Titel *Familien-Duell* ausgestraalt gëtt oder gouf.

## Um Spaweck
Eugène Bisenius

Den **Eugène Bisenius**, gebuer de 25. Juli 1877 zu Ueschdref, a gestuerwen de 4. November 1949 an der Stad Lëtzebuerg, war e lëtzebuergesche Chimiesprofesser an Naturwëssenschaftler.

Den Eugène Bisenius huet zu Lëtzebuerg um *[[Cours supérieurs|Cours supérieur]]* an dono op den Universitéite vu Paräis, Göttingen a Leipzig studéiert. Am Oktober 1901 huet hie säin Doktorat zu Lëtzebuerg (Spezialitéit Chimie) bestanen. No sengem Stage als *Aspirant-professeur* krut hien am Mäerz 1904 eng Nominatioun als Repetent an der Industrieschoul an der Stad. Am September 1905 koum hien als frësch genannte Professer an d'Industrieschoul vun Esch-Uelzecht; zäitweis huet hien och nach Coursen am Escher Meedercherslycée ginn (1913/14 an 1914/15). Am August 1918 koum hien als Professer an d'Stater Industrieschoul, wou hien och nach mineralesch an organesch Chimie um *Cours supérieur* enseignéiert huet, bis zu senger Pensioun am September 1940. Nom Krich ass hien am Juni 1946 *Professeur honoraire* vum LGL genannt ginn.

Den E. Bisenius war vun 1901 u Member vun der SNL; vun 1903 bis 1905 war hien de Bibliothécaire vum Veräin. Am Joer 1907 ass hie *Membre correspondant* vun der wëssenschaftlecher Sektioun vum *[[Institut grand-ducal]]* ginn, a *Membre effectif* am Joer 1923.

Am Bulletin vun der SNL huet hien tëscht 1902 an 1909 eng ganz Rei vun Artikelen a Rapporte publizéiert. Am Programm vun der Escher Industrieschoul hat hien 1911 e gréisseren Artikel iwwer déi loutrengesch-lëtzebuergesch Eisenäerzformatioun verëffentlecht. Säi leschten Artikel ass am SNL-Bulletin vun 1948 mat engem Virwuert vum Albert Gloden erauskomm an huet sech mam wëssenschaftleche Wierk vum lëtzebuergesche Cheemiker Louis Blum (1858-1920) befaasst.

Den Eugène Bisenius war zanter senger Grënnung am Joer 1906 Tresorier vum *Luxemburger Feuerbestattungsverein*. Hie war och Member vum Verwaltungsrot vun der *Société anonyme pour la construction et l'exploitation d'un crématoire dans le Grand-Duché de Luxembourg*, déi sech den 20. Juli 1916 duerch notariellen Akt konstituéiert huet. De Bisenius war Grënnungsmember vun der *[[Association des professeurs de l'enseignement secondaire et supérieur|Association des professeurs]]* a Member vum Kommitee vun der *Association d'éducation populaire*.

## Literatur

* C. Lang, 1967. *Le personnel de l'enseignement secondaire et supérieur du Grand-Duché de Luxembourg, 1839-1922. Travail statistique de Félix Heuertz (1922), complété par Charles Lang (1967).* Publications du Ministère de l'Éducation nationale, Luxembourg, 125 S.
* Massard, J.A., 1990. ''La Société des Naturalistes Luxembourgeois du point de vue historique.'' Bulletin de la Société des naturalistes luxembourgeois 91, S. 5-214.
Jean-Claude Kihn

De **Jean-Claude Kihn**,  ass e lëtzebuergesche Cheemiker a Manager.

Hien huet op der Univesitéit vu Leuven promovéiert an huet tëscht 1988 an 2017 bei Goodyear geschafft.

Do huet hien als Ingenieur am *Goodyear Innovation Center* (GIC*L) zu Colmer-Bierg ugefaangen. 1994 ass hien op Akron, an den Ohio gewiesselt, wou e mat un der Entwécklung vu Camionspneuë fir de latäinamerikanesche Maart matgeschafft huet an 2000 zum 'Director Tire Technology' fir déi Regioun ernannt gouf. Kuerz dono gouf en 'Director R&D Materials Science', an 2005 koum en un d'Spëtzt vum *Goodyear Innovation Center* zu Akron.

2008 gouf de Jean-Claude Kihn 'Chief Technical Officer', dono Responsabel fir Goodyear Brasilien, a geschwënn dono fir ganz Latäinamerika. Hie gouf op den 1. Januar 2016 zum President vu Goodyear fir d'Regiounen Europa, Mëttleren Osten an Afrika ernannt.

Zanter 2018 schafft hien als Consultant a senger eegener Firma zu Akron.

## Kuckt och
* Lëscht vu Cheemiker
## Um Spaweck
* De Jean-Claude Kihn op der Websäit vu GoodYear
Marc Hoffmann

De **Marc Hoffmann**, gebuer de 26. Mee 1958, ass e lëtzebuergesche Banquier a Generaldirekter vun der Compagnie de Banque Privée, déi hien ënner anerem mam Norbert Becker gegrënnt huet.

Hie war och President vum Verwaltungsrot vun der Luxair (2004-2012), der Cargolux a Verwaltungsrotmember vu Saint Paul Luxembourg.
Fort Rheinsheim

De **Fort Rheinsheim** war e Fort vun der Festung Lëtzebuerg, deen an der Zäit gebaut gouf, wéi Lëtzebuerg zu den Éisträicheschen Nidderlande gehéiert huet (1713-1795). Zu där Zäit huet et gegollt, de Verdeedegungssystem dee vun de Fransouse gebaut gi war, ze verstäerken an ze vervollstännegen. Et war e Befestegungsrank ugeluecht ginn, vum Eecher Bierg bis bei de Péitrussdall, also vum Fort Charles bis bei de Fort Peter an de Fort Rheinsheim.

Mam Bau vum Fort Rheinsheim – deen no engem héijen Éisträichesche Festungsoffizéier genannt gouf - ass 1733 ugefaange ginn. De fënnefeckege Reduit war sengerzäit ee vun de modernsten a militäresch-technesch am beschten ekipéierten Anlagen. Den Zweck vum Reduit war ë.&nbsp;a. fir déi Gebidder ze schützen déi net esou gutt geséchert waren (Hollerech, Gaasperech).

Iwwer Joerzéngte gouf de Reduit e puermol moderniséiert a verstäerkt, souguer nach 1867, kuerz ier mat den Aarbechten huet missen opgehale ginn, agestallt well Lëtzebuerg onofhängeg an als neutral erkläert gouf. Wéi d'Festung Lëtzebuerg geraumt an duerno geschleeft gouf, ass d'Stad séier méi grouss ginn an et goufen nei Stroossenzich ugeluecht.

Déi geplangt Verlängerung vun der Avenue Marie-Thérèse a Richtung Hollerech ass duerch de Fort Peter an de Fort Rheinsheim gaangen. Op de Grondmauere vum Fort Rheinsheim gouf no de Pläng vum Architekt Jean-François Eydt de Bëschofskonvikt gebaut, deen als „Internat Maria Rheinsheim“ fir d'Studenten aus dem Secondaire den 1. Oktober 1872 seng Dieren opgemaach huet.

Haut erënnert eng Strooss, d'Rue du Fort-Rheinsheim, un dat fréiert Festungswierk.
Pierre Schiltz (Ingenieur)

De **Pierre Schiltz**, gebuer de 7. Abrëll 1890 zu Lonkech, a gestuerwen den 28. September 1954 zu Déifferdeng, war e lëtzebuergeschen Ingenieur-chimiste a Wëssenschaftler.

De Pierre Schiltz huet als Ingenieur-chimiste bei der Hadir geschafft. Hien huet och Coursen an der “Léierbud” vun der Schmelz (École professionelle de Differdange) ginn.

Hie gouf 1920 Member vun der SNL; vun 1925 bis 1929 war hien de President vun der geologescher Sektioun vum Veräin. Am Joer 1923 ass hie *membre correspondant* vun der wëssenschaftlecher Sektioun vum Institut grand-ducal ginn.

Am Bulletin vun der SNL huet hien eng ganz Rei vu geologeschen Artikelen a Rapporte vun Excursioune publizéiert. Säi leschten Artikel ass 1953 an den *[[Archives des sciences naturelles, physiques et mathématiques|Archives]]* vun der *Section des sciences* vum Institut grand-ducal erauskomm. Seng Artikelen hu sech virun allem mam Dogger an der Minett befaasst. Hien ass och bekannt fir seng Artikelen iwwer de Boufferdanger Muer.

## Literatur
* Heuertz, M., 1955. *Nécrologie. Pierre Schiltz, 1890-1954.* Bulletin de la Société des naturalistes luxembourgeois 59 (1954), S. 12-16.https://web.archive.org/web/20210922012406/https://eluxemburgensia.lu/webclient/DeliveryManager?application=DIRECTLINK&custom_att_2=simple_viewer&pid=2483254&search_terms=#issue:2483254
* Massard, J.A., 1990. ''La Société des Naturalistes Luxembourgeois du point de vue historique.'' Bulletin de la Société des naturalistes luxembourgeois 91, S. 5-214.
NGC 6744-Grupp

D**'NGC 6744-Galaxiëgrupp** ass eng kleng Galaxiëgrupp, déi ongeféier 25 Millioune Liichtjoer vun ons ewechläit. D'Grupp läit am Stärebild vum Pohunn.

Den hellste Member ass d'Balkespiralgalaxie NGC 6744, op déi ee vun der Äerd aus praktesch vun uewen drop gesäit. Mat engem Duerchmieeser vu ronn 150.000 Liichtjoer gehéiert se zu de grousse Spiralgalaxien a se gesäit sou aus, wéi wa mir ons Mëllechstrooss vu bausse géife kucken.

Den *NGC 6744* huet eng irregulär Begleetgalaxie, den NGC 6744 A. Déi aner Memebere vun der Galaxiëgrupp sinn den NGC 6684, den IC 4710 an den ESO 141-42, souwéi déi irregulär Galaxien NGC 6684 A an IC 4824.
Route d'Esch (Stad Lëtzebuerg)

D**'Escher Strooss** (offiziell *Route d'Esch*) ass eng Strooss an der Stad Lëtzebuerg. Se fänkt op der Kräizung Boulevard Grande-Duchesse Charlotte / Avenue Marie-Thérèse un a leeft dann a Richtung Süde laanscht d'Hollerecher Kierch, de *Gaasperecher Bierg* erop, laanscht d'Cloche d'or, iwwer d'Autobunn ewech an dann a Richtung Weste bis op d'Gemengegrenz tëscht der Stad Lëtzebuerg a Leideleng.

D'Escher Strooss gehéiert op hirer ganzer Längt zur Nationalstrooss 4, déi d'Stad Lëtzebuerg mat Esch-Uelzecht verbënnt.

## Geschicht

## Biller

Gasperich - Gaasperecherbierg (rte d'Esch).JPG|am Gaasperecher Bierg 
Hollerich 130 route d'Esch.jpg|fréiert Hollerecher Paschtoueschhaus
Luxembourg, 60 route d'Esch.jpg|klasséiert Haus op Nummer 64
Luxembourg Dexia Building.JPG|Gebai vun der Banque internationale à Luxembourg (BIL); deemools (2012) nach Dexia
Fichier:Wegkreuz Hollerich route d'Esch 01.jpg|Weekräiz op der Héicht vum Salzhaff
Fichier:Luxembourg City, route d'Esch, Salzhaff.jpg|Vun Trottoir ënner der Entrée vun der Hollerecher Kierch aus gekuckt.


## Um Spaweck
Nez de cuir

**Nez de cuir** ass e franséische Film vum Yves Allégret aus dem Joer 1952 nom Roman *Nez-de-Cuir, gentilhomme d'amour* vum Jean de La Varende. 
## Ëm wat geet et am Film?
De Roger de Tainchebraye ass am Krich schwéier am Gesicht verwonnt ginn. Duerfir dréit hien eng Mask fir seng Verletzung ze verstoppen…

## Um Spaweck
Frombuerg

**Frombuerg** ass e Lieu-dit an der Gemeng Rouspert-Mompech.

Frombuerg läit ronn zwéi Kilometer am Südweste vun Uesweller a besteet aus engem Bauerenhaff an zwee Haiser. D'Strooss déi vun Uesweller kënnt geet no Frombuerg an e Bëschwee iwwer.

## Kuckt och

## Um Spaweck
Christian Kern

De **Christian Kern**, gebuer de 4. Januar 1966 zu Wien, ass en éisträichesche Manager a Politiker (SPÖ).

Hie war vun 2010 bis 2016 President vum Presidium vun der ÖBB-Holding AG, der éisträichescher Eisebunnsgesellschaft. Am Mee 2016 gouf hien, als Nofollger vum Werner Faymann, deen zeréckgetruede war, neie President vun der SPÖ an de 17. Mee neie Bundeskanzler vun enger Koalitiounsregierung vun SPÖ an ÖVP.

Bei der Wal fir den Nationalrot (dat éisträichescht nationaalt Parlament) vum 15. Oktober 2017 huet d'ÖVP als Partei déi déi meescht Stëmme krut, sech virun der SPÖ placéiert. Doraus goung eng ÖVP-FPÖ-Koalitioun ervir, an de Sebastian Kurz gouf neie Bundeskanzler. 
## Um Spaweck

* Christian Kern op oebb.at
Friedrich Wilhelm von Goedecke

De **Friedrich Wilhelm von Goedecke**, gebuer de 26. Mee 1771 zu Dietz, an der Grofschaft Nassau, a gestuerwen den 11. Mäerz 1857 zu Neuwied an der preisescher Rhäinprovënz, war en däitschen Adlegen an Offizéier, souwéi Politiker am Déngscht vun Holland, resp. Lëtzebuerg, wéi déi a Personalunioun verbonne waren.

Um Ufank vun der Schluecht vu Waterloo war hie Colonel an hat de Kommando iwwer d'Nassauer 2. Regiment an déi hollännesch 2. Brigad. De 15. Juni, wéi d'Krichshandlungen ugefaangen hunn, huet hie sech d'Bee gebrach, sou datt et eriwwer mam Kommandéiere war.

Méi spéit huet hien et an der Arméi du bis zum Rang vum Generolmajouer bruecht.

Hie war de Comandant-en-Chef vun der Arméi an der Festung Lëtzebuerg. 1831 gouf hie vum Gouverneur (am hollänneschen Déngscht) vu Lëtzebuerg Karl Bernhard vu Sachsen-Weimar-Eisenach zum President vun der Verwaltungskommissioun (Regierungsrot) vu Lëtzebuerg ernannt. Dës Fonctioun hat hie vum 27. Mee 1831 bis den 18. Juni 1839.

## Kuckt och
* Gouverneure vu Lëtzebuerg
Man in the Wilderness

** Man in the Wilderness** ass en US-amerikanesche Film vum Richard C. Sarafian aus dem Joer 1971. 
## Ëm wat geet et am Film?
Den Trapper Zachary Bass ass mat aneren Trapper um Réckwee vun enger Pelzjuegd. Ënnerwee gëtt de Bass vun engem Grizzly ugegraff. Seng Begleeder loossen hie fir dout leien. Obschonn hie ganz schwéier blesséiert ass geléngt et dem Bass ënner ville Schwieregkeeten erëm an d'Zivilisatioun ze kommen.

## Um Spaweck
HAT-P-2

Den **HD 147506**, oder **HAT-P-2**, ass e Stär mat der Spektralklass F8. Hie läit ronn 400 Liichtjoer vun eis ewech am Stärebild Hercules. Hien huet eng visuell Magnitude vun 8,7&nbsp;mag.

Am Joer 2007 gouf am Kader vum HATNet Projet beim Stär en Exoplanéit entdeckt, deen d'Bezeechnung *[[HAT-P-2b]]* krut.

## Um Spaweck
* Enzyklopedie vun den Exoplanéiten
HAT-P-2b

Den **HAT-P-2b** ass en Exoplanéit, deen all 5,633 Deeg ronderëm de Gielen Zwerg HAT-P-2 kreest. Wéinst senger héijer Mass gëtt ugeholl, datt et sech ëm e Gasplanéit handelt.

## Entdeckung
De Planéit gouf am Joer 2007 vum HATNet Projet mat Hëllef vun der Transitmethod entdeckt.

## Ëmlaf a Mass
De Planéit kreest op enger Distanz vun zirka 0,0685 Astronomeschen Eenheeten ëm säi Stär an huet eng Mass vun zirka 2.900 Äerdmasse respektiv 8,7 Jupitermassen. Säi Radius gouf mat 66.000 (±6 Prozent) Kilometer gemooss.

## Kuckt och

* Lëscht vun Exoplanéiten

## Um Spaweck
* The Extrasolar Planets Encyclopaedia
(9377) Metz

Den **(9377) Metz** ass en Asteroid vun der Haaptceintureasteroid.

Hie gouf de 15. August 1993 vum belschen Astronom Eric Walter Elst um Observatoire de Calern, nërdlech vu Grasse entdeckt.

Den Asteroid gouf no der franséischer Stad Metz genannt, der Haaptstad vum Departement Moselle.

## Kuckt och

* Lëscht vun den Asteroiden

## Um Spaweck
* Asteroid Metz:sëmstänn nom Minor Planet Center vun der Internationaler Astronomescher Unioun beim Harvard-Smithsonian Center for Astrophysics, Cambridge, USA
* Asteroid Metz in der Small-Body Database vum Jet Propulsion Laboratory vun der NASA beim California Institute of Technology, Pasadena, USA
* Astronomesch Date vum (9377) Metz
12. Joerhonnert v. Chr.

../.. -
14. Joerhonnert v. Chr. - 
13. Joerhonnert v. Chr. -
**12. Joerhonnert v. Chr.** - 
11. Joerhonnert v. Chr. -
10. Joerhonnert v. Chr. - 
../..


D**'12. Joerhonnert v. Chr.** huet den 1. Januar 1200 v. Chr. ugefaangen an huet den 31. Dezember 1101 v. Chr. opgehalen.

## Evenementer

## Wichteg Persounen

## Erfindungen an Entdeckungen

## Um Spaweck
18. Joerhonnert v. Chr.

../.. -
20. Joerhonnert v. Chr. - 
19. Joerhonnert v. Chr. -
**18. Joerhonnert v. Chr.** - 
17. Joerhonnert v. Chr. -
16. Joerhonnert v. Chr. - 
../..


D**'18. Joerhonnert v. Chr.** huet den 1. Januar 1800 v. Chr. ugefaangen an huet den 31. Dezember 1701 v. Chr. opgehalen.

## Evenementer

## Wichteg Persounen

## Erfindungen an Entdeckungen
* ëm 1750: Codex vum Hammurabi.

## Um Spaweck
27. Joerhonnert v. Chr.

../.. -
29. Joerhonnert v. Chr. - 
28. Joerhonnert v. Chr. -
**27. Joerhonnert v. Chr.** - 
26. Joerhonnert v. Chr. -
25. Joerhonnert v. Chr. - 
../..


## Evenementer

## Wichteg Persounen

## Erfindungen an Entdeckungen

## Um Spaweck
The Heritage Blues Company

**The Heritage Blues Company,** gekierzt **THBC**, war eng lëtzebuergesch Bluesband, déi am Joer 2006 gegrënnt gouf a sech uganks 2019 opgeléist huet. THBC huet Cover-Instrumentalstécker a -Lidder déi e groovesche Blues-Rock-Sound opweisen, stilistesch vu Boogie bis Funk, gespillt.

Am September 2017 huet THBC dee vum Blues-Club Lëtzebuerg organiséierten Luxembourg Blues Contest gewonnen. Doduerch huet THBC Lëtzebuerg am Kader vun der 8. Editioun vum European Blues Challenge vertrueden, déi 2018 vun der European Blues Union an Norwegen organiséiert gouf an un där 21 europäesch Länner Deel geholl hunn.

## Membere vun THBC (Stand November 2018)
* Mario Jung (E-Gittar, 2006)
* Christian Ries (Stagepiano, 2016)
* Marco Schwickerath (E-Bass, 2006)
* Rob Schauls (Schlogezei, 2008)
* Chantal Gottschalk (Gesank, 2013)

## Fréier Membere vun THBC (bis 2016)
* Jean-Paul Gaiarin (Saxophon, 08.2006 - 11.2006)
* Mandy Defay (Trompett, 08.2006 - 02.2007)
* Ronny Mozek (Schlogezei, 08.2006 - 16.04.2007)
* Violette Schleich (Gesank, 08.2006 - 16.04.2007)
* Serge Peffer (Gittar, 08.2006 - 17.08.2007)
* Marc Zimmer (Saxophon, 09.2006 -02.2007)
* Phony Philippe (Gesank, Blues Harmonika, 03.2007 - 10.09.2009)
* Birgit Hoeijmakers (Gesank, 20.04.2007 - 17.01.2011)
* Georges Konen (Schlogezei, 05.2007 - 03.05.2008)
* Philippe Verfaillie (Gittar, 25.09.2007 - 22.02.2016)
* Snoop Kartheiser (Gesank, Keyboard, 08.2010 - 07.2011)
* Irina Leone (Gesank, 09.03.2011 - 22.10.2012)

## Bibliographie
*Hervé, 2018. After midnight. woxx(internet), 2018-06-11.

## Um Spaweck
* Homepage www.thbc.lu
* THBC op Facebook
Jamala

D**'Jamala** (ukr. Джамала / *Dschamala*, Krimtataresch: *Camala*),  gebuer als **Sussana Alimiwna Dschamaladinowa** (ukr.  Сусана Алімівна Джамаладінова) de 27. August 1983 zu Osch a Kirgisistan, ass eng ukrainesch Sängerin vu krimtatarescher Ethnie. Se huet fir d'Ukrain den Eurovision Song Contest 2016 zu Stockholm gewonnen.

## Liewen

D'Sussana Dschamaladinowa ass zu Osch a Kirgisistan an zu Aluschta op der Hallefinsel Krim opgewuess. 1944 goufen hir Virfare wéi all Krimtataren ënner dem sowjetteschen Diktator Josef Stalin vun der Krim an Zentralasie verdriwwen. No der Opléisung vun der Sowjetunioun 1991 koumen hir Elteren op d'Krim zeréck. Hire Papp ass Krimtatar a wéi si Moslem, wärend hir Mamm Chrëschtin vun armeenescher Originn ass.

D'Jamala ass Spinto-Sopranistin an aktiv an den Genren Jazz, Soul, R&B a Weltmusek, mat klasseschen a Gospel-Elementer.

Bekannt gouf se virun allem duerch en Optrëtt beim New Wave Festival 2009 am lettesche Jūrmala, wou s'e Spezialpräis fir hir aussergewéinlech stëmmlech Fäegkeeten an hir Wandelfäegkeet bannent de Genre krut.

2011 ass se déi éischt Kéier mat dem Titel *Smile* bei der ukrainescher Virentscheedung fir den ESC zu Düsseldorf ugetrueden an an der Finall op déi drëtt Plaz komm.

2016 huet se nach eng Kéier bei der ukrainescher Virentscheedung matgemaach an d'Finall mat dem Titel *[[1944 (Lidd)|1944]]*, enger Uspillung op eeben dat Joer, an dem de Stalin d'Krimtataren an Zentralasien deportéiere gelooss huet, gewonnen. Am Text geet se op déi verluere Kandheet an der Heemecht an dat grujelegt Behuele vun de Sowjets an.

## Discographie
### Albumen
* 2011: *For Every Heart*
* 2012: *Live at Arena Concert Plaza* (Concert-DVD)
* 2013: *All or Nothing*
* 2014: *Thank You* (EP)
* 2015: *Подих* (Otem)

### Singelen

## Um Spaweck

* Offiziell Websäit (englesch, ukrainesch a russesch)
1944 (Lidd)

**1944** ass den Titel vun engem Lidd vun der ukrainescher Sängerin Jamala. Den Text staamt vun der Jamala an Art Antonyan, d'Kompositioun ass och vun der Jamala.

Et war déi ukrainesch Bedeelegung am Eurovision Song Contest 2016 zu Stockholm, gesongen op Englesch a Krimtataresch. Et koum an der zweeter Halleffinall op déi 2. Plaz mat 287 Punkten an an der Finall op déi 1. Plaz mat 534 Punkten.

## Contenu
Den Titel "1944" bezitt sech op grad dat Joer, an dem de sowjettesche Staatschef Josef Stalin no der Réckeruerwerung vun der Krim vun der däitscher Wehrmacht d'Krimtataren an Zentralasien deportéiere gelooss huet well en déi beschëllegt huet mat de Besatzer kollaboréiert ze hunn.

Et geet am Text ëm d'Geschicht vun der Jamala hiren Urgrousselteren déi och vum Stalin-Regimm deportéiert goufen. Den 18. Mee 1944 war hir Urgroussmamm Nasylchan mat fënnef Kanner aus hirem Haus am Duerf Kutschuk Osen a Kirgisistan deportéiert ginn. Am Lidd geet d'Jamala op déi verluere Kandheet an der Heemecht an dat grujelegt Behuele vun de Sowjets an. De Refrain vum Lidd besteet aus zwou Zeilen a krimtatarescher Sprooch, déi och am 1966 verfaasste Lidd *Ey Güzel Kırım* (Oh, schéi Krim) stinn. Krimtataresch war domat beim ESC fir déi éischt Kéier ze héieren.

## Kontroversen
Nodeems d'Jamala déi ukrainesch Virentscheedung gewonnen hat, hunn Diskussiounen ugefaangen, op d'Lidd net politesch wier. Den offizielle Reegele vum ESC no si Lidder verbueden, deenen hiren Text ze vill politesch ausgeluecht ka ginn. E puer russesch Politiker op der Krim hu gesot, d'Ukrain géif d'Lidd benotze fir "Russland unzegräifen" an "d'Tragedie vun de Krimtataren auszenotze fir den europäesche Spectateuren e falscht Bild vun der angeeblecher Bedreeung vun den Tataren op der elo russescher Krim ze vermëttelen."

Den 9. Mäerz 2016 gouf awer vun der EBU verlaude gelooss, datt se den Titel an de Contenu vum Lidd gepréift hätt a weeder deen een nach deen aneren op e politeschen Hannergrond zeréckzeféiere wier an domat keng Reegele vum ESC gebrach goufen.

## Kuckt och
* Eurovision Song Contest

## Um Spaweck
* Den Text an e Video vum Lidd
Sigurður Ingi Jóhannsson

De **Sigurður Ingi Jóhannsson** [], gebuer den 20. Abrëll 1962 zu Selfoss, ass en islännesche Politiker vun der Fortschrëttspartei.

De Sigurður Ingi Jóhannsson ass Veterinär. Nodeems en 1987 bis 1994 als Bauer geschafft huet, hat hie vun 1990 bis 1995 eng eegen Déierepraxis, a war vun 1996 bis 2009 Déierendokter bei der Veterinärsgesellschaft Suðurland souwéi vun 1996 bis 2011 där hire Comitéspresident. Vrun 2002 bis 2009 war Buergermeeschter vu Hrunamannahreppur.

HIen ass zanter 2009 Deputéierten am islännesche Parlament Althing fir de Waldistrikt Süd. Hie gouf den 23. Mee 2013 Minister fir Fëscherei a Landwirtschaft an der Regierung vum Sigmundur Davíð Gunnlaugsson, a war bis den 31. Dezember 2014 do och nach Ëmweltminister.

Nom Récktrëtt vum Sigmundur Davíð Gunnlaugsson als Premierminister, de 6. Abrëll 2016, gouf de Sigurður Ingi Jóhannsson zum Interims-Premier ernannt. Den 11. Januar 2017 huet de Bjarni Benediktsson, deem seng Regierung aus de virgezunnen Neiwalen am Hierscht 2016 ervirgoung, seng Nofolleg ugetrueden.

## Um Spaweck

* Fiche op der Säit vim Althing
Jones 1

Den **Jones 1** ass e planetareschen Niwwel am Stärebild Pegasus.

Hie gouf am Joer 1941 vun der Rebecca Jones entdeckt. Säi liichtschwaacht visuellt Bild gläicht enger Ultraviolettfoto.

## Kuckt och

## Um Spaweck
* Jones 1, PK 104-29.1 Héichopgeléiste Fotoe vum 4m-Mayall-Teleskop
NGC 6565

Den **NGC 6565** ass e planetareschen Niwwel am Stärebild Sagittarius. Hie läit ronn 7000&nbsp;Liichtjoer vun der Äerd ewech.

Den NGC&nbsp;6565 gouf de 14.&nbsp;Juli 1880 vum US-amerikaneschen Astronom Edward Charles Pickering entdeckt.

## Kuckt och

## Um Spaweck

* SEDS
* http://aladin.u-strasbg.fr/java/alapre.pl?NGC6565
* https://web.archive.org/web/20241218174946/https://skyview.gsfc.nasa.gov/current/cgi/runquery.pl?Interface=quick&VCOORD=NGC6565&SURVEY=Digitized+Sky+Survey
* SIMBAD Query
* Artikel a Biller vum NGC 6565 op wikisky.org
* NGC/IC Projet
*  ''NGC 6565'' an der NASA Extragalactic Database
Kuwait Towers

D**Kuwait Towers** (op Arabesch: أبراج الكويت – Abraj l'Kuwait) sinn eng Grupp vun 3 Tierm aus arméiertem Bëtong zu Kuwait City, déi direkt beim Persesche Golf stinn. Den Haapttuerm ass 187 m héich an huet zwou Bullen. Déi ënnescht ass méi déck an ass bis an d'Hallschecht e Waasserreservoir fir 4.500  Waasser. Do driwwer ass e Restaurant fir 90 Leit amenagéiert, mat Café, Lounge a Rezeptiounshall. Déi iewescht Bull, déi 123 m iwwer dem Mier ass, ass méi kleng. An hir ass e Bistro, deen all hallef Stonn en Tour ronderëm sech selwer dréint.

Deen zweeten Tuerm ass 147 m héich; seng Bull, déi och 4.500 Meterkibb faasse kann, déngt just als Waassertuerm. Deen drëtten ass just fir schéin ze maachen; an him sinn ë.&nbsp;a. Luuchten installéiert, déi déi aner zwéin Tierm beliichten.

D'Bulle si mat enger 41.000 emailléierte stole Scheiwe bedeckt, déi an aacht Téin tëscht blo, gro a gréng getéint sinn, an an engem spiralfërmege Muster ubruecht sinn.

D'Kuwait Towers goufen offiziell am Mäerz 1979 ageweit a symboliséieren de moderne Kuwait.

Si sinn Deel vun engem System vun am Ganzen 33 Waassertierm, a goufen an engem opfälleg anere Stil gebaut wéi déi aner 5 Tuermgruppen. D'Architekte waren d'Malene Bjørn an de Sune Lindström, Ingenieur war de Lennart Gerte. Déi schweedesch VBB (1997 a Sweco ëmgenannt) bedreift de Waasserdistributiounssystem.

## Galerie

Kuwaitobservation.jpg


## Literatur
* Kultermann, Udo, 1999. *Contemporary architecture in the Arab states: Renaissance of a region. *New York; London: McGraw-Hill. ISBN 0070368317
* Kultermann, Udo, 1981. Kuwait Tower. Malene Bjorn's work in Kuwait. *MIMAR: Architecture in Development*, 1981:2. pp.&nbsp;40–41. Hasan-Uddin Khan, ed. Singapore: Concept Media Ltd. ISSN 0129-8372 https://web.archive.org/web/20120927153411/http://archnet.org/library/documents/one-document.jsp?document_id=4420
* Water Towers, 1983. In: Renata Holod, editor; Darl Rasdorfer, associate editor. 1983. *Architecture and Community: building in the Islamic world today: the Aga Khan Award for Architecture*. pp.&nbsp;173–181. Millerton: Aperture; Oxford: Phaidon. ISBN 0893811238 https://web.archive.org/web/20120927153614/http://archnet.org/library/documents/one-document.jsp?document_id=6150

## Um Spaweck

* Aga Khan Award for Architecture. 
* Website of the Kuwait Towers.
* Architects of Kuwait
* Glass Steel and Stone: Kuwait Towers
* Kuwait Towers: History, Art, Architecture and Eternity
NGC 1047

Den **NGC 1047** ass eng lentikulär Galaxie vum Hubble-Typ SB0/a? pec am Stärebild Cetus. Si ass ronn 600 Millioune Liichtjoer vun eisem Sonnesystem ewech an huet en Duerchmiesser vun ongeféier 30.000 Liichtjoer.

Den Objet gouf den 10. November 1885 vum Lewis A. Swift entdeckt.

## Kuckt och

## Um Spaweck

* SEDS
* http://aladin.u-strasbg.fr/java/alapre.pl?NGC1047
* https://web.archive.org/web/20201124092412/https://skyview.gsfc.nasa.gov/current/cgi/runquery.pl?Interface=quick&VCOORD=NGC1047&SURVEY=Digitized%20Sky%20Survey
* SIMBAD Query
* Artikel a Biller vum NGC 1047 op wikisky.org
* NGC/IC Projet
*  ''NGC 1047'' an der NASA Extragalactic Database
Big Band Memory

D**'Big Band Memory**, gekierzt **BBM**, ass eng lëtzebuergesch Bigband, déi den 21. Januar 1990 ënnert dem Numm **Music-Band SPGL**, gegrënnt gouf. D'Music-Band SPGL war d'Bigband vun der lëtzebuergescher Gendarmerie. Si ass de 14. Abrëll 2000 bei der Fusioun vu Gendarmerie a Police an d'Big Band Memory iwwergaangen.

Déi haiteg Formatioun besteet aus 24 Museker a follgenden Instrumenter: Saxophonen, Trompetten, Posaunen, Piano, E-Gittar, Bass, Batterie, Perkussioun.

Nieft speziellen Arrangementer spillt d'Big Band Memory virun allem Klassiker, déi d'Bigbandmusek bekannt gemaach hunn, wéi James Last, Glenn Miller, Perez Prado, Lionel Hampton, Duke Ellington, Henry Mancini, Bert Kaempfert, Walter Dobschinsky, Benny Goodman, Count Basie, Cole Porter an Harry James. Do dernieft spillt d'Bigband och Funk, Latin, Blues oder Rock.

## Dirigenten
*2022-haut: Laurent Hoffmann.

## Um Spaweck
* Homepage www.bigband-memory.lu
* Big Band Memory op Facebook
Spuerkeess-Bankers in Concert

D**'Spuerkeess-Bankers in Concert** ass eng lëtzebuergesch Bigband, déi am November 1988 vu Museker vun der Spuerkeess gegrënnt gouf.

## Um Spaweck
* Homepage www.bankers.lu
* Spuerkeess-Bankers in Concert op Facebook
Luxembourg Jazz Orchestra

De **Luxembourg Jazz Orchestra**, gekierzt **LJO**, ass eng lëtzebuergesch Bigband, déi am November 1993 hiren Ufank hat, wéi den Ernie Hammes d'Bigband ënner dem Numm **Tribute to Jazz Big Band** fir déi 1993er Edition vum Printemps musical gegrënnt huet.

Et goung drëms fir déi bescht Jazzmuseker zesummenzebréngen, fir déi lëtzebuergesch Jazz-Zeen ze presentéieren a fir international Jazz-Stare professionell begleeden ze kënnen.

Hire Repertoire ëmfaasst all d'Jazz-Stiler vum traditionelle Swing bis zum Hard-Bop.

## Um Spaweck
* Homepage www.ljo.lu
* Luxembourg Jazz Orchestra op Facebook
Dixie-Sound

**Dixie-Sound** war eng lëtzebuergesch Bigband, déi 1976 vu Museker aus der Fanfare Hunchereng-Näerzeng gegrënnt gouf. 
D'Bigband huet ufanks ausschliisslech Dixieland-Musek gespillt. D'Bigband Spectrum ass 1980 aus dëser Formatioun ervirgaangen, wéi se hire musikalesche Spektrum op aner Museksstiler erweidert huet.